திருமணமென்பது பொதுவாக பெற்றோர்களின் ஏற்பாட்டிலும் குடும்ப சூழ்நிலை, மற்றும் வாழ்வியல் முறைகளின் படி முடிவு செய்யப்படுகிறது. எனினும் அந்த வாழ்க்கையை நல்ல முறையில் கொண்டு செல்வதற்குக் குறைந்த பட்ச கல்வியறிவும் கைத்தொழிலும் மன ஆளுமைகளும் அவசியமென்பது மறுக்க முடியாத ஒன்று. முதிர்வு அடையாத மனநிலையில் மணமுடிததுக்கொடுப்பதால் பிள்ளைகள் எதிர்கொள்ளும் வாழ்வியல் பிரச்சினை கருத்தில் கொள்ளுதல் அவசியம். சில இடங்களில் மணமுடித்து கொடுத்த மகள்களை தாய் வீட்டிலே தங்க வைத்து அவள் பெற்றெடுத்த பிள்ளைகளையும் பேணி வளர்க்கும் பெற்றோர்களைக் கூட எதார்த்தமாக காண முடிகிறது. இது மிக மிக தவறான முன்னுதாரணமாகவே அமையும். வாழ்க்கையை அனுபவிக்க விடாமல் பெற்றோரே வழிவகுக்கின்றனர். மகிழ்ச்சியின் மறுபக்கமான துயரங்கள், வலிகள், துரோகங்கள் இவற்றையும் கடந்து செல்ல பழக்கிக் கொடுப்பது அவசியமாகிறது.